vznesené Pripomienky v rámci medzirezortného pripomienkového konania

Vyhláška Ministerstva dopravy, výstavby a regionálneho rozvoja Slovenskej republiky , ktorou sa vykonáva zákon č. 56/2012 Z. z. o cestnej doprave 

Počet vznesených pripomienok, z toho zásadných	153  / 12 	

Subjekt	Pripomienka	Typ	
SLASPO 	K§ 2 ods. 3 
Upozorňujeme predkladateľa, že poistením zodpovednosti za škodu spôsobenú z prevádzky organizácie nie sú kryté všetky finančné záväzky prevádzkovateľa ako to ustanovuje § 2 ods. 1. 

Odôvodnenie: 
Zámerom predkladateľa v tomto ustanovení je umožniť, aby prevádzkovateľ preukázal finančnú spoľahlivosť prostredníctvom poistenia zodpovednosti za škodu spôsobenú z prevádzky organizácie. Poistenie zodpovednosti za škodu spôsobenú z prevádzky organizácie je však možné použiť iba na krytie tých finančných záväzkov prevádzkovateľa, ktoré vzniknú ako dôsledok škôd spôsobených prevádzkou organizácie. Finančná spoľahlivosť upravená v odseku 1 predstavuje všetky finančné záväzky prevádzkovateľa, a to aj také, ktoré nie sú kryté poistením zodpovednosti za škody spôsobené prevádzkou organizácie. Z tohto dôvodu poistením zodpovednosti za škodu spôsobenú z prevádzky organizácie môže byť zabezpečená iba časť finančnej spoľahlivosti prevádzkovateľa. 
 	Z 	

Vysvetlivky  k použitým skratkám v tabuľke:	
O – obyčajná	
Z – zásadná